text:
Fasìn ridi il gjornalist5 coments Publicât da il crot il giovedì, settembre 24, 2009
Tornant ai famôs atacs de stampe nazionâl cuintri il furlan e al fat che lis traduzions par furlan di autôrs forescj a son un scandul e a fasin ridi (il sot titul di un dai articui al jere plui o mancul "In Friûl si spindin milions di euros par fa traduzi Brecht (...), e plui indevant al continuave disint che (...) Spietant Godò di Samuel Beckett, par furlan al somee plui prose comiche che teatri dal assurt.)
Bon, o ai pensât di fâi un plasê a Giulia Calligaro e a Raffaele Oriani fasintju gjoldi ancjemò un pocut cuntune liste, a disi il vêr fate di corse, di autôrs che a son stâts voltâts par furlan:
Dante Alighieri, La Bibie, Boccaccio, Omero, Virgilio, Shakespeare, Moliere, Pirandello, Cechov, La Fontaine, Frederic Brown, Isaac Asimov, Martin Buber, Bertolt Brecht, Antonie Saint-Exupèry, Esopo, Fedro, Hemingway, Nievo, Ginzburg, Von Hofmannsthal, Arthur Conan Doyle, Dostoevsky, Collodi, Garcia Lorca, Esiodo, Saffo, Tenesse Williams, Juan Ramón Jiménez, Kafka, Beckett, Orwell.
O lassi ai doi gjornaliscj, cuant che varan finît di vaì dal ridi, di cirî cualis des traduzions a son stadis finanziadis de regjon e cualis che a son stadis fatis gratis. O conti sul fat che a son brâfs a verificâ lis notiziis.
E je muarte Novella Cantarutti0 coments Publicât da il crot il domenica, settembre 20, 2009
O soi tornât a cjase di PordenoneLegge cu la brute gnove de muart de plui grande poete furlane, probabilmentri masse pôc cognossude fûr dal Friûl.
E doprave il furlan di Navarons, o met une de sôs lirichis plui famosis.
I sielç peravali’
I sielç peravali’
Come i corais, da nina,
ch’i fasevi
intor dal cuel
caroni’ lustri’.
I sielç peravali’
Penzi’ di mâl da vivi,
par caroni impiradi’
di piera sorda
Novella Cantarutti (1920-2009)
La foto e je di Danilo De Marco
La normalizazion de cuestion furlane8 coments Publicât da il crot il giovedì, settembre 03, 2009
Dopo chel dal Espresso al è rivât vuê un gnûf atac al furlan di bande dal magazine Io Donna dal Corriere della Sera. Stino par assisti a une normalizazion o almancul a un bon ridimensionament de tutele de lenghe?
Il sfont dai aveniments al è, a disi il vêr, lis elezions dal prossim an in Venit e in Lombardie dulà che la Leghe e somee in corse par cjapâ dutis dôs lis presidencis, e naturalmentri dut il cancan che chel partît al à fat cheste istât pe tutele dai dialets regjonâi.
Bon, alore vie cun dai biei reportage su la straçarie dai bêçs pal furlan. In doi articui si critiche chel pôc fat a scuele, pe television, tai cartei. Si critichin lis traduzions e i vocabolaris. Naturalmentri si butin dentri tal cjalderon ancje dutis lis robis fatis cence contribût public come la Bibie par furlan, il Firefox furlan e la Vichipedie disint che a fasin ridi.
Implicits tai articui a son une schirie di premessis che a somein fa part dal patrimoni culturâl di masse talians:
il furlan al è un dialet come chei altris par chest ducj i discors su la tutele des minorancis linguistichis proviodût de Costituzion e dai tratâts europeans al cole parcè che il furlan nol è une lenghe;
cui che al fevele il furlan (il dialet) al è une persone di basse culture, di bas nivel sociâl, cuntune vision sierade dal mont;
cui che al fevele furlan (e chest nol val par ducj i dialets talians), al è razist viers i talians de basse Italie e viers i forescj;
cui che al fevele furlan al vote pe Leghe Nord;
dut ce che si fâs pal furlan al è anacronistic e al è une strassarie;
dut ce che al è fat par furlan al è di scjars valôr o, tal câs miôr, al è timp pierdût;
la tutele dal Furlan, dal Sardagnûl e des altris minorancis al è un pericul pe unitât de Italie
Cumò jo o pues jessi favorevul o mancul al T9, o pues criticâ o mancul la grafie di Lamuela e il dizionari bilengâl, ma chel che si ven contestânt verementri al è il ricognossiment juridic dal furlan e il fat che al ledi tutelât.


c: text/html

text:
E jere ore che la Udinese e vincès
E jere ore che mê pari cul mê cartel al les a finîle sul gjornâl
E cun di plui, cuant che a si dîs che a son ladis dutis dretis, il manifest anti-peule di îr al è lât a finîle ancje su "strisse la gnove"
(o strissine la gnove, o striscia la notizia o cemût che a volês clamâle)
A podês fracâ a chi, par viodi il filmât di "strissine il strission" che àn fat viodi usgnot.
E pensâ che chist colp, par jessi scaramantic, no vevi nancje metût sul blog il cartel prin de partide (ancje parcè che no vevi vût timp :)
Ad ogni mût e jere ore ancje di viodi i zuiadôrs che a corin. I trê ponts di îr a son stâts propit une biele sodisfazion!

robotstxt: allowed

filter: keep


text:
Tra
lis novitâts che il gnûf guvier nazionalitari e progressist de
Navare al à in program o vin il plen ricognossiment dal euskara tant
che lenghe proprie de comunitât. Si va duncje a ribaltâ lis
politichis puartadis indenant dai esecutîfs di diestre che a vevin
guviernât la Navare fin cumò e che, intal tentatîf di dineâ ogni
leam diret cu la identitât basche, a vevin imbastît un sisteme
normatîf che al pidimentave l’ûs dal euskara te plui part dal
teritori. Ta cheste logjiche di cambiament, e à spiegât la
puartevôs dal guvier Ana Ollo, si larà ancje a normalizâ lis
relazions cu la Comunitât Autonome Basche che tai agns stâts a
jerin stadis une vore tiradis.
Font:
El Diario,
31/08/15


text:
30 giugno 2006
Italie vs Ucraine
29 giugno 2006
SS Pieri e Pauli: fieste a Borc de Glesie
A saran 4 zornadis di fieste e in particolâr o ai voie di visâ che sabide Prin di Lui i Donadôrs di Sanc di Maian a fasin la zornade de donazion e a misdì a van a gustâ li de sagre.
28 giugno 2006
Riunion de Comission Teritori Ambient
A proposit, dopo de riunion de redazion o ai cjatât un volantin de Minorance che mi permet di comentâ cun voaltris, par fâ cualchi precisazion:
1) il prin toc al torne a marcâ che la Minorance "no je dacuardi cul progjet": VERE, in consei a àn dite che no son dacuardi;
2) "i intervents dai assessôr a son stâts incierts e no masse precîs" e "a son dubis di bande di tante int": VERE la prime (si podeve rispuindi un tic plui benut), avonde vere la seconde, no saressin achì a fevelâ;
3) "il progjet in cors al è stât fat bon dome de Zonte di Centridrete": VERE, ma al jere stât fevelât ancje in comission Ambient tal mês di Mai dal 2005;
4) cheste le scrif par talian, tal volantin si lei "Grazie alla decisa presa di posizione di Intesa per Majano", il consiglio ha deciso di far sospendere i lavori": FALS, come che si pues ancje lei tal verbâl dal Consei e tes cjartis in comun, la sospension dai lavôrs e je precedent, mi pâr che lu à fat presint ancje la Minorance vie pal Consei.
Cumò jo o soi par cirî di continuâ su la strade de colaborazion tra fuarcis politichis, ma come che la Minorance e met in evidence ce che la Majorance no fâs ben, achì mi permet di domandâ di vê il dirit di fâ la stesse robe cun lôr.
Tornant ae comission o ai pensât di convocâ sedi i components, ma ancje l'architet, il sindic, i assessôrs ai LLPP e al Ambient, il ciâf grup di Intesa per Majano e il responsabil dal Ufici Tecnic.
O speri che e vegni fûr une riunion precise, ancje dure, ma soredut serene e che pal futûr si rivedi a une condivision des opinions, in particolâr pal fat che il disvilup dal Parc al continuarà ancje dopo chest lot di lavôrs.
27 giugno 2006
Riunion de Redazion di Majanoinforma
La redazion e je fate de Comission pai Afârs Gjenerâls, che si da dongje usgnot aes 18.30. O soi stât invidât ancje jo, ancje se no soi te comission. Stant che e je la prime riunion al coventarà cjatâsi inmò cualchi volte e o ai pensât di domandâus ancje a voaltris ce che us plasarès meti dentri dal Gjornalut dal Comun. Ce disêso?
26 giugno 2006
Referendum: risultâts de sezion 1
I oms a son stât 312 e lis feminis 328.
Al à vinçût il Sì 373 (58,28%) cuintri 260 No (6 schedis nulis e 1 blancje).
Al di là dai discors politics il dât plui impuartant al è che la int e je lade a votâ. Ancje se cualchidun si è permetût di afermâ che a chei di Maian no i interessave dal referendum...
robis di mats...
ps: risultâts gjenerâi di Maian
25 giugno 2006
Air Show a Triest
Lassant stâ polemichis politichis, a mi mi à fat une vore mâl il discors de senatore di Rifondazione Comunista Menapace che e à criticât la nestre patulie acrobatiche.
Mi à displasût parcè che no à fevelât a non de int, ma di une fazion.
O soi convint ancje jo che al è impuartant il sisteme sanitari, chel scolastic, la cualitât de vite, ma o pensi che la PAN e sedi dut fûr che un strument di vuere di eliminâ.
Chest nol è un discors partitic e no contesti la Menapace dome parcè che jo o soi di Forza Italia e jê di Rifondazione Comunista. O pensi dome che no podìn disfâ un simbul de Italie e che o vin la furtune di vê propit achì tal nestri Friûl. Percè che indipendentementri des fazions, la plui part dal Friûl e vûl ben ae Frecce Tricolori e chest la Menapace al sarès util che lu capissi. O pensi che o proponarai une mozion di solidarietât ae PAN e o speri di rivâ a vê la condivision di dut il Consei Comunâl.
24 giugno 2006
Spietant Italie vs Australie
Intant che o spietìn la Nazionâl, o vin di visâsi che DOMENIE SI PUES LÂ A VOTÂ NO DOME IL REFERENDUM, MA ANCJE PAI COMITÂTS DI FRAZION (ancje se cualchidun al pense che no coventin a nuie…).
ATENZION, PAI COMITÂTS SI VOTE DOME DOMENIE.
23 giugno 2006
Rassegne stampe: GAZZETTINO
Chest al è l'articul di vuê sul Gazzettino.
Pe precision us met in sintesi ancje il confront tra la mozion di CENSURE che e veve presentât la sinistre e invezit la MOZION che o vin fat par evitâ che il Sindic al cjapàs une legnade di chês fuartis.
Come che o disevi, Intesa per Majano, incavolâts come une ruie (ma cuntun tic di reson), e veve proponût une prime version che e proviodeve la CENSURA al Sindic: une posizion pardabon critiche e che ancje secont me e jere masse.
Alore par cirî di no fâ deventâ un câs di stât chest episodi, jo o ai proponût che chel test al fos ritirât e che il dut si trasformàs intun "INVITO AL SINDACO E ALLA GIUNTA A CONTATTARE LA CONFERENZA DEI CAPIGRUPPO PER DECIDERE DI INIZIATIVE POLITICHE". (il test complet al è public e si pues domandâ il verbâl in municipi se no mi crodês)
E mi pâr che a sedi une biele diference tra une "censure" e "un invît a visâ la conference", o no?
Ciert, la sinistre e disarà che il sindic al è stât lassât bessôl, ma no stin a dismenteâsi che invezit e je la sinistre che e à ritirât il test e e à votât la version che ur vin proponût noaltris. Se o vessin volût abandonâ il Sindic, no lu varessìn difindût. (e cheste precisazion e je fate in particolâr par chei che a van a meti ator - a Udin - versions falsis disint che il sotscrit al è trist e le à cul sindic!)
Par chei che no le àn vude in regâl tal ultin consei comunâl
Par savê alc di plui, frache achì
22 giugno 2006
Crosere SS463-Viâl Rino Snaidero
E pensâ che cualchi mês indaûr cualchidun mi à dite "Tu ti sês insumiât: nissun al à mai fevelât di rotonde".
Jo o ai simpri dite che e jere une robe che no leve ben e no mi displâs gran che achì no si fasarà la rotonde.
Al covente cjatâ une altre soluzion e o soi convint che nol covente butâ jù nissune cjase...
Tes prossimis setemanis la Zonte e varès di cjapâ contat cul Anas par resonâ insiemit suntune altre soluzion. Jo o metarès a puest la crosere cirint di vuadagnâ un toc di strade sistemant dongje Taboghe (par intindisi chel sblecut di jerbe tal cjanton in bas a diestre) par permeti a plui machinis di cjapâ la strade par Glemone, o intubarès i fossâi che a son su la statâl, o metarès un lampegjant zâl parsore la crosere e o cirarès di meti un tic di spartitrafic par chei che a vegnin jù di Susans sistemant la dople corsie dongje dal stop.
No stin a dismenteâsi che lis zonis plui pericolosis (e mi riferìs a incidents e dams une vore grâfs) no son li di cheste crosere, ma de bande di Cumierç. Achì il trafic al stop al cres 2 voltis in dì par durâ forsit 15 minûts. Su la statâl al covente no fermâ i camions, ma controlâ la velocitât: meti une rotonde al sarès stât meti un tapon su la direzion Nord-Sud che magari cussì no e à une vore di trafic pesant.
Un consei comunâl biel penç
Parcè cheste foto? Dome parcè che vie pal consei si à fat plui voltis riferiment a la impuartance dal rûl democratic des istituzions e dal rispiet des formis di esercizi di chest dirit: il tricolôr mi semee un biel simbul che al podi meti ducj dacuardi. Si à favelât tant e mi à ancje plasût chest confront che finalmentri si rive a vê tra lis parts (salacor, cualchidun nol sarà dacuardi): o ai di ameti che nol è facil confrontâsi cun int che e à plui esperience e "mistîr", ma e je però une biele ocasion di cressite.
20 giugno 2006
Domenie e lunis: si vote sì
Di fat nissun saveve e nissun al è stât, orpo!
E po ancje la costituzionaliste che e veve di jessi super partes, fin dal inizi si è declarade cuintri la riforme: chest nol è un judizi tecnic, chest al è cjapâ posizion e no mi va ben. E po ancje dute la cuistion no je stade gjestide cun ecuilibri e cun cautele politiche, scusait cheste definizion. Ancje la minorance no à condividût cheste maniere di fâ e o speri che un doman, se e sarà inmò la ocasion di vê a ce fâ cuntun argoment politic, almancul la conference dai cjâfs grups, se no dut il consei, e vegni clamade a esprimisi in mert.
Cussì nol va ben! Dut câs, se cualchidun al à inmò dubis: domenie al referendum SI VOTE SI!!!
17 giugno 2006
15 giugno 2006
Miercus al è consei comunâl:
belanç consuntîf
Il pont plui impuartant al è il cont consuntîf, ven a stâi il belenç des ativitâts fatis di cheste aministrazion tal an finanziari 2005. Ma mi risulte che e je ancje cualchi biele interogazion e interpelance... O soi propit curiôs: une volte al vignive a cjatâmi sul blog ancje il Cuç, cui sa se nus anticipe alc achì, stant che cussì ancje la int e pues intervignî. Cuç, se tu sês, bat un colp!
ps: par dî la veretât, ancje de maiorance al passave (e salacor al passe inmò) cualchidun, ma al è plui dificil esponisi se tu stâs te stanzie dai botons: al è plui comut cjalâ cence cjapâ posizion... tacant dal prin là parsore
14 giugno 2006
Dulinvie par ricuardâ Elio Bartolini
Comun di Udin - Assessorât ae Culture - Il Laboratorio
ELIO BARTOLINI - la dibisugne di une memorie
Vinars ai 16 di Jugn aes 9 di sere
inte Cort di Palaç Morpurgo
“D’AMORE E DI ALTRE SOLITUDINI”
La manifestazion in onôr di Elio Bartolini e larà indenant cun:
BERTO LÔF - Domenie ai 18 di Jugn aes 11 (Visionario)
BIGATIS - Martars ai 20 di Jugn aes 9 di sere (Visionario)
Cul jutori di:
RAI sede regjonâl pal Friûl Vignesie Julie, CSS Teatro Stabile di Innovazione dal Friûl Vignesie Julie, Visionario Centro Arti Visive
Progjet par cure di Paolo Patui e Valter Colle
13 giugno 2006
Tresemane: Crocodîl Furlan
A part monadis, jo o speri che chel svelton che al à molât cualsisedi retil di grandis dimension li ator, al vegni almancul muardût di un sborf! Cussì al capìs forsit che al è miôr lassâ pierdi i mercjâts di bestiis esotichis. Se po no je nancje vere che e je une bestie simil ator pe Tresemane, alore o pensi che i gjornâi locâi a vedin almancul di regalâi un abonament gratis al simpaticon che al à metude ator la vôs: cun dutis lis copiis che a àn vendudis in chestis zornadis par merit so!...
12 giugno 2006
11 giugno 2006
Mondiâl di Gjermanie
ps: cuntune tifose cussì forsit al è miôr cjalâ in tribune...
10 giugno 2006
MUSICHE FURLANE FUARTE su Telefriuli
SILVIA MICHELOTTI e KOSOVNI ODPADKI.
I concierts, realizâts dal vîf intal studi di Telefriuli, a son
presentâts di Mojra Bearzot, che cul jutori di Dek ill Ceesa, Albi Zanier e Leo Virgili, jenfri un toc e chel altri e interviste i
musiciscj su la lôr musiche, i tescj des cjançons, la sielte di
esprimisi par furlan, i lôr progjets musicâi e discografics e tant altri.
In ogni trasmission al sarà ancje un cjanton dediât ai libris par furlan, cun servizis realizâts ator pal Friûl cun Giusi Gubiani e Stefania Nonino che a lein cualchi tocut e a discorin sui libris.
Il program, realizât di zovins e indreçât a un public zovin, al vûl meti in evidence la impuartance fondamentâl che intai ultins agns e à vût la musiche par svicinâ lis gnovis gjenerazions a la lenghe furlane.
Il messaç che chescj musiciscj a pandin al è chel che une culture no si pues difindi cul romanticisim, cu la nostalgjie pal Friûl di une volte, cuntune cierte filologjie pes peraulis plui arcaichis, ma fasintle vivi tal presint cun esperiencis che a puartin la lenghe stesse a confrontâsi cul mont globalizât.
Par fâ juste cualchi esempli: i Arbe Garbe a son stâts invidâts, tal mês di Otubar, inte Laponie svedese al "Liet International", il plui impuartant festival par musichis tes lenghis minoritariis europeanis.
I Kosovni Odpadki a àn vinçût il mês passât il "Mantova Music Festival" e a son stâts invidâts, tal mês di Avost, a Budapest pal "Sziget Festival", il plui grant festival musical estîf in Europe. Madrac al à di pôc realizât "Real", il prin cd di musiche furlane disponibil in rêt, par intîr, sui principâi servizis par discjamâ musiche.
Musiche Furlane Fuarte, che al è stât finanziât de Regjon Friûl Vignesie Julie cui fonts pe lenghe furlane, al larà in onde su Telefriuli daûr di chest calendari:
- domenie ai 11 di Jugn: Parafangos e Pantan
- domenie ai 18 di Jugn: Fabian Riz e Silvia Michelotti
- domenie ai 25 di Jugn: Kosovni Odpadki e Priska
- domenie ai 2 di Lui: Dek ill Ceesa e Brût & Madone
- domenie ai 9 di Lui: Arbe Garbe e Tubet & Panselecta
- domenie ai 16 di Lui: Madrac e Jonokognòs
09 giugno 2006
Woodstock Furlan: Pascat Day
Par vuê e doman tai prâts disot Cjavurià, come ogni an, un grup di amîs al à inmaneât un fin setemane di musiche e divertiment: il Pascat Day.
E je proviodude anche une mostre dal disc.
Si pues rivâ cu la tende e dome un imperatif: divertîsi!
08 giugno 2006
Dal Messaggero di îr - pagjine marilenghe
Ai 6 di Mai dal 1350, te plane di Sant Zorç da la Richinvelde, intune vuaite tindude cun viltât di bande di cualchi famee di nobii furlans, al murive il Patriarcje Bertrant. Al veve novante agns (al jere nassût tal 1260 in France) e la scusse fuarte di difensôr de fede e dal Friûl, che e veve vinçût il timp e tantis bataiis, no rivà a difindisi des invidiis e des tristeriis di une cierte nobiltât furlane, che salacor e veve plui a cûr i siei interès che no chei de nestre Tiere. Chescj nobii mâl a sopuartavin il rigôr di un Patriarcje forest, francês come Zuan XXII di Quercy, il Pape che lu veve nomenât, che al rivà a dâ al guvier di chest teritori stabilitât e disvilup.
Al jere il 1334, cuant che za in là cui agns, indi veve aromai 74, in pôcs dîs de sô nomine, al jentrà in Friûl par sentâsi a cjâf dal Patriarcjât di Aquilee. Ancje se part de nobiltât e la int di chenti i de il benvignût e i si mostrâ amie, di bot al dovè ancje scuintrâsi cul Leon di Vignesie, la Acuile imperiâl e dute chê araldiche bestialitât che e cirive di tignî cont dome dal ben des lôr sachetis che no dal ben dal Friûl. Al diseve ben pre Josef Marchet tal 1950 “Aes fìestis che son stadis o che vignaran fatis chest mês in memorie di Bertrant di Sant-Geniès, nissun plui di noaltris al podarès da un consens intîr e cjalt. Parcè che di ducj i parons che, par un viers o par chel altri, a governarin il Friûl, il Patriarcje caorsin al fo vadì l'unic che al mostrà di capî ben la situazion gjeografìche e etniche de nestre Regjon e che al cirî di adatâ dute la sô ativitât e la sô pulitiche aes esigjencis che nassevin di cheste situazion”. No dome: di fat Bertrant, om di grant rigôr spirituâl al scugnî meti ordin ancje te Glesie stesse. In pôcs agns le clamà adun plui voltis dant regulis fuartis pe condote dal clericât e si impegnà cetant pe incressite dai ordins monastics.
Cun man ferme (la stesse che dispès e tignive ben strente la spade, ancje sot Nadâl, come che al sucedè a Gurize tal 1340) al à tignût a fâ cressi cheste Tiere che lu veve adotât. Inmò une volte, come che dispès al capite ancje in dì di vuê, al à scugnût jessi un che nol jere furlan a fânus cirî di capî cetant valôr e ce grandece che al veve (e al à) il nestri Friûl.
Se al podès jevâsi sù di chê arcje li che al polse tal Domo di Udin, al viodarès un Friûl une vore difarent di chel che al à lassât, no son dubis: un teritori ancje plui piçul dal so Patriarcjât, une regjon risuride dal ultin Orcolat dal 1976, une gnove Universitât dal Friûl, che e istruìs la zoventût di chenti e no dome: lui, che al jere stât professôr di dirit, dal sigûr al varès gust di viodi cheste vivarositât academiche.
Ma salacor, une robe lu disturbarès plui di chês altris: un Friûl che masse dispès no si vise des sôs tradizions, des sôs ricjecis culturâls, dal valôr de sô storie e che si lasse cjapâ masse voltis di altris interès che no son chei dai Furlans e de nestre Tiere.
E se si inacuarzès che la sô abilitât diplomatiche no fos avonde par fâ capî chest principi (come che pal passât tantis voltis no à bastât…), nol varès un moment di esitazion tal tornâ a cjapâ sù inmò une volte chê spade!
Al è dovê di ducj i Furlans dimostrâ che la braure di chest nestri popul e la culture "di popui" che e je la carateristiche di fonde dal nestri patrimoni storic e tradizionâl a àn di jessi plui fuarts di ducj i puars individualisims, i stes (par un ciert pont di viste) che àn copât Bertrant di Saint Geniès.
A distance di 656 agns de sô muart, e sarès la maniere miôr par memoreâ chest nestri Grant Patriarcje!
05 giugno 2006
04 giugno 2006
Benandants tra storie e leterature
Martars ai 6 di Jugn a Branc di Tavagnà si presente il libri di Alessandro Carrozzo "I sium, il viaç, la bataie - il miluç de magne".
Al è un studi sui Benandants e sui fenomens siamanics in Friûl.
Une conference di no pierdì.
Par viodi il program complet, frache achì.
03 giugno 2006
Farcadice: diari di viaç - Charleroi (Belgjiche)
L'apontament al è li dal dal Auditorium des scuelis elementārs di Tarcint
02 giugno 2006
Al referendum: si vote sì
Voaltris ce pensaiso? Intant Renzo Tondo le pense cussì...
ps: nol covente il quorum e duncje il referendum al vâl ancje cuntune sole persone che e va a votâ
01 giugno 2006
Luca Peresson di Farle a Stocolme!
Compliments al Centri Friûl Lenghe 2000 (Luca al è il President) e che Illy al continui a dî dutis lis monadis che i passin pal cjâf!
Par savê alc di plui, frache achì...


text:
lunedì 2 settembre 2013
Il cartel par Udinese - Parme
Cussì, o vevi pensât di scrivi "Volarà dî che o cirarin di vinci il scudet", ma podopo o sintivi bruntulâ par dut. E al è di ridi che par une volte che Pozzo nol vent nuie, al va dut stuart. E alore, vonde rugnâ, nin indevant e profitin di jessi lâts fûr de Europe par rivâ ben in campionât e magari, cirì di rivâ adalt in cope Italie... no come ogni an che o nin fûr come çus!
E alore, Fuarce Udin!
Scrit di gelo stellato a lis 20:27 Etichetis: cartei da l'Udinese
Iscriviti a: Commenti sul post (Atom)


text:
Archive for the ‘Lis miôr intervistis’
Il presidente de ARLeF, Lorenzo Zanon nus fâs un belanç su la lenghe furlane
No covente jessi patîts di furlan par rindisi cont che il 2011 per marilenghe nol è stât un an come ducj chei altris. Baste cjalâ a ce che al è stât il grant event dal Liet International, il festival des cjançons intes [...]
Posted on on Dicembre 16th, 2011 in
2011, Articoli, Dicembar, Lis miôr intervistis |
No Comments »
Di Glemone ai plui impuartants incarics a nivel talian in cont di dirit editoriâl e di dirit di autôr. Interviste cun Ivan Cecchini, un dai plui grant esperts dal setôr, par fevelâ di editorie e leterature, une volte tant dal pont di viste economic.
Diretôr par agnorums de Aie (Associazion Taliane dai Editôrs), membri dal Consei [...]
Posted on on Novembre 9th, 2011 in
2011, Articoli, Lis miôr intervistis, Novembar |
No Comments »
Interviste cun Gabriele Pelizzari, autôr dal libri “Il Pastore ad Aquileia”, un gnove leture dal paviment musîf de aule sud de Basiliche Mari dal Friûl
Cemût nassie la idee dal libri?
Intune lezion dal cors di Storie dal Cristianisim antîc dedicât al Pastôr di Erma – al jere il 2000 e o jeri ancjemò matricule –, il [...]
Posted on on Agosto 15th, 2011 in
2011, Articoli, Avost, Lis miôr intervistis |
2 Comments »
Scletece e umanitât a son lis primis peraulis che mi vegnin iniment a pene che o tachi a fevelâ cun Amato De Monte, il miedi che al à viodût di Eluana Englaro tai ultins dîs de sô vite. E la sogjezion, che mi à compagnât par oris prime dal nestri incuintri, si sfante a pene [...]
Posted on on Dicembre 9th, 2010 in
2010, Articoli, Dicembar, Lis miôr intervistis, Març, Setembar |
1 Comment »
Dôs edizions di 1500 copiis in dome trê mês: un miracul vuê par un libri di poesie. Par solit tes scansiis des buteghis di libris i volums in viers si fâs une vore di fature parfin a cjatâju. Ma al è difarent il destin di »Mandate a dire all’imperatore», la opare che e à fat [...]
Posted on on Novembre 15th, 2010 in
2010, Articoli, Lis miôr intervistis, Otubar |
No Comments »
Trê, cuatri, cinc spagnolets. Un daûr di chel altri, intant de interviste, fûr di un bar di Udin. O torni a incuintrâ il vice diretôr dal Tg5, il furlan Toni Capuozzo, daspò doi agns. Al jere stât gno docent ae universitât. Lu cjati, a pene tornât di Cjamparòs dulà che al à passât lis vacancis, [...]
Posted on on Ottobre 11th, 2010 in
2010, Articoli, Lis miôr intervistis, Setembar |
No Comments »
Sandra Pizzolitto Pupatello, ministre dal guvier dal Ontario in Canadà. Braurose des sôs lidrîs furlanis (di Morsan des Ocjis, ndr), par jê il Friûl al è un esempli ancje dal pont di viste economic cu lis sôs impresis e i vierç lis puartis dal Canadà par «vignî e insegnâ il lôr sisteme di lavorâ». Ma no dome: [...]
Posted on on Agosto 17th, 2010 in
2010, Articoli, Avost, Furlans tal Mont, Lis miôr intervistis, Zenâr-Fevrâr |
1 Comment »
Cuant che si fevele di Dino Zoff e ven simpri iniment la sô espression suturne e impassibile, di cuant che al jere zuiadôr fint a lis sôs presincis a la vuide di impuartantis formazions di balon. Cjapant in man il telefon par clamâlu, la man no jere propit ferme par vie di un ciert sens [...]
Posted on on Giugno 15th, 2010 in
2010, Articoli, Avost, Furlans tal Mont, Jugn, Lis miôr intervistis, Novembar, Zenâr-Fevrâr, lenghis 482 |
No Comments »
Se o intitulìn il toc «un furlan prin tal PD a Milan» ise une robe che e à mani? Intant o sin daûr a fâ la interviste par furlan…
Jo o soi nassût a Cormons e o soi braurôs des mes origjins. Par scherç, dispès o dîs che – di furlan – a cuatri agns o [...]
Posted on on Maggio 17th, 2010 in
2010, Articoli, Lis miôr intervistis, Mai |
No Comments »
La libertât, chê totâl, e je une utopie. Epûr a esistin personis che te fasin nasâ. Mauro Corona al è une di chês. Te sô tane di Ert, une buteghe-cjase-dipuesit di cualchi metri cuadri, al vîf come intune flabe. Jenfri libris butâts par ogni cjanton, sfueiuts che a pindulin di cualchi gjoce, tocs di spiei, [...]
Posted on on Aprile 19th, 2010 in
2010, Articoli, Lis miôr intervistis, Març |
1 Comment »
Siore Giannola, di dulà vegnial il so amôr pe civiltât contadine? Aie vivût di piçule in campagne?
Chest amôr al ven fûr dal privileç di vê vût gjenitôrs che mi àn trasmetût l’amôr e il rispiet pe mê tiere, il Friûl, pes sôs tradizions, pai siei ûs e costums.
O soi nassude a Percût, tal comun di [...]
Posted on on Marzo 15th, 2010 in
2010, Articoli, Lis miôr intervistis, Zenâr-Fevrâr |
1 Comment »
Là sù, sore dal gratecîl che al sarà il simbul de libertât e di rinassite de Americhe colpide dal terorisim, e svintularà un bandiere de Patrie. E simpri là sù, – ma di chê altre bande dal mont – lis cjampanis de tor di Muris a sunaran a fieste. Un dopli fîl al coleghe New [...]
Posted on on Settembre 23rd, 2009 in
2009, Articoli, Avost, Furlans tal Mont, Lis miôr intervistis |
No Comments »


text:
Publicazion dai Ats uficiâi de Conference
A son disponibii i ats de seconde Conference regjonâl su la tutele, promozion e valorizazion de lenghe furlane, che si è tignude il prin e ai 2 di Dicembar dal 2017 a Udin. La publicazion, curade dal Consei regjonâl dal Friûl - Vignesie Julie e presentade ai 3 di Avrîl dal 2018, in ocasion de conference stampe pe Fieste de Patrie dal Friûl, e racuei lis relazions sientifichis predisponudis dai Grups di lavôr (Media, Aministrazion publiche, Istruzion e Planificazion Linguistiche) in ocasion de Seconde conference regjonâl di verifiche e di propueste su la atuazion de leç 29/2007 (Normis pe tutele, valorizazion e promozion de lenghe furlane).
Al è pussibil visionâ la version digjitâl dai Ats in furlan e in talian, jentrant achì
Culì sot, un aprofondiment sul davuelziment de Conference
Jentrade
In atuazion dal art. 30 de L.R. 29/2007 (Normis pe tutele, valorizazion e promozion de lenghe furlane), il President dal Consei regjonâl al clame, almancul une volte ogni cinc agns, e dut câs no plui di sîs mês prime de scjadince de legjislature, une Conference di verifiche e di propueste su la atuazion de leç inerente ae tutele, valorizazion e promozion de lenghe furlane.
Par chest, intai prins mês dal 2017 e je stade costituide une Cabine di regjie cun a cjâf - su mandât dal Ufici di Presidence - il Conseîr Segretari Claudio Violino, che si è dade adun cun cadence mensîl e e je stade daûr aes fasis di ideazion e di coordenament necessariis pe realizazion de Conference.
La Cabine di regjie e je componude dal Conseîr Claudio Violino (assistût dal Segretari gjenerâl dal Consei, Augusto Viola), dal Assessôr regjonâl ae Culture Gianni Torrenti (assistût di funzionaris de Direzion Centrâl Culture), de Assessore regjonâl ae Istruzion Loredana Panariti (assistude di funzionaris de Direzion Centrâl Istruzion), dal Retôr de Universitât dal Friûl Alberto F. De Toni (assistût dal professôr Enrico Peterlunger), de Diretore dal Ufici scolastic regjonâl Alida Misso (assistude de Dirigjente Paola Floreancig), dal President de ARLeF Lorenzo Fabbro (assistût dal Diretôr de ARLeF, William Cisilino) e dal President de Assemblee di comunitât linguistiche furlane Diego Navarria.
Tematichis proponudis
La Conference regjonâl e à il compit di une bande di valutâ lis ativitâts di tutele e di promozion de lenghe furlane fatis intai ultins cinc agns; di chel altri, di proponi – soredut in viste de aprovazion dal gnûf Plan gjenerâl di politiche linguistiche 2020-2024 – azions gnovis e plui zovevulis pal disvilup de lenghe furlane.
Par chest, l'Ufici di Presidence dal Consei regjonâl, slargjât ai Cjâfs grup, al à decidût di concentrâ il focus des ativitâts de Conference su chestis tematichis:
- Media (radio, television, stampe, audiovisîfs, internet e gnovis tecnologjiis);
- Aministrazion publiche (Aministrazions statâls, regjonâls, locâls);
- Istruzion (scuelis de infanzie, scuelis primariis, scuelis secondariis, Universitât);
- Planificazion linguistiche (cun riferiment particolâr al Plan gjenerâl e ai Plans speciâi di politiche linguistiche).
Il program in struc
PRIME SESSION
Vinars prin di Dicembar dal 2017, Udin (Auditorium de Regjon di vie Sabbadini 31)
h. 8.30
Acetazion e regjistrazion partecipants
h. 9.00
Salûts des autoritâts
h. 10.00
Presentazion di cualchi buine pratiche in Europe
h. 11.00
Polse pal cafè
h. 11.30
Presentazion des Relazions su la metude in vore de L.R. 29/2007, predisponudis dai Grups di lavôr
h. 11.30
La Planificazion des politichis di tutele e di promozion de lenghe furlane
Dibatit
h. 12.30
La tutele de lenghe furlane tal setôr de Istruzion
Dibatit
h. 13.30
Polse pal Buffet
h. 14.30
La tutele de lenghe furlane tal setôr de Aministrazion Publiche
Dibatit
h. 15.30
La tutele de lenghe furlane tal setôr dai Media
Dibatit
h. 16.30
Conclusion de prime Session
Lenghis di lavôr: furlan, talian, inglês, spagnûl. E je previodude la traduzion simultanie in dutis chestis lenghis.
SECONDE SESSION
Sabide ai 2 di Dicembar dal 2017, Udin (Cjistiel, Salon dal Parlament dal Friûl)
h. 9.30
Acetazion e regjistrazion dai partecipants
h. 10.00
Presentazion des Relazions finâls dai Grups di Lavôr
h. 11.00
Conclusions
Lenghis di lavôr: furlan, talian. E je previodude la traduzion simultanie.
Discjame achì il program detaiât
Modalitâts operativis
Intal mês di Lui dal 2017, la Cabie di Regjie e à costituît cuatri Grups di lavôr, un par ogni tematiche individuade, componûts dai puartadôrs principâi di interès dai setôrs cjapâts in considerazion.
Par ogni grup al è stât individuât un coordenadôr, component dal CTS de ARLeF, cul compit di organizâ e di gjestî il lavôr, e ancje di butâ jù une relazion su la tematiche tratade, che e sarà presentade te ocasion de Conference.
I cuatri Grups a àn lavorât lant daûr di un scheme condividût e comun che ur à permetût di elaborâ un cuadri de situazion corinte in merit ae tutele e ae promozion de lenghe furlane, par ognidun dai setôrs analizâts.
I Grups a àn procedût in cheste maniere intes fasis dal lavôr:
- racuelte dâts sui progjets realizâts intai ultins 5 agns par podê fotografâ la situazion gjenerâl;
- analisi aprofondide dai dâts racuelts;
- valutazion des buinis pratichis e des criticitâts par ognidun dai setôrs indagâts;
- comparazion tra lis disposizions di leç e la aplicazion efetive di chês stessis;
- redazion des propuestis operativis pe future ativitât di planificazion linguistiche.
Discjame achì la liste dai components dai Grups di Lavôr
Discjame achì la relazion dal Grup di Lavôr Planificazion Linguistiche
Discjame achì la relazion dal Grup di Lavôr Istruzion
Discjame achì la relazion dal Grup di Lavôr Aministrazion Publiche
Discjame achì la relazion dal Grup di Lavôr Media
CJAPE LA PERAULE! Partecipazion ative de Citadinance
Dai 15 di Novembar dal 2017 a saran disponibilis su chest sît lis Relazions dai Grups di lavôr, par permeti ae citadinance di intervignî intes ativitâts di valutazion e di propueste.
Ogni citadin al podarà:
a) partecipâ ae Conference (e je une vore conseade la preiscrizion);
b) domandâ di fâ un intervent dilunc dai lavôrs de Conference dal prin di Dicembar (in chest câs, la preiscrizion e je obligatorie. La peraule e vignarà dade daûr dal ordin cronologjic di iscrizion e par un timp predeterminât, fin che al sarà finît il timp previodût pal dibatit);
c) inviâ propris contribûts scrits – sedi analisis che propuestis concretis – sui argoments tratâts dilunc de Conference.
Lis preiscrizions e i eventuâi contribûts scrits a laran comunicâts dentri dai 26 di Novembar dal 2017.
Si pues preiscrivisi:
1. in linie, sul sît www.mdstudiocongressi.com, clicant sul titul dal event e po lant daûr des modalitâts indicadis;
2. vie pueste eletroniche o fax, discjamant dal sît www.mdstudiocongressi.com la schede di iscrizion (che tu cjatis ancje achì sot) e mandantle ae direzion di pueste eletroniche info@mdstudiocongressi.com o al numar di fax 0432.507533;
3. telefonant ae Segretarie organizative al numar 0432.227673
Discjame achì la schede di iscrizion.
Par mandâ un propri contribût scrit: info@mdstudiocongressi.com
Finide la Session dal prin di Dicembar, i Grups di Lavôr si daran adun di gnûf par scrivi lis Relazions finâls de Conference, che a tignaran cont dal dibatit saltât fûr, de documentazion e des propuestis mandadis dai citadins. Lis Relazions finâls a saran presentadis inte Session dai 2 di Dicembar.
Ai partecipants ae Conference ur vignarà dât l'atestât di partecipazion.
La prime zornade de Conference e sarà trasmetude in streaming sul sît www.fvg.tv e sul Canâl 690 dal digjitâl terestri.
La Conference e je organizade de ARLeF-Agjenzie Regjonâl pe Lenghe Furlane e de Segretarie Gjenerâl dal Consei Regjonâl dal Friûl-Vignesie Julie.


text:
Cormons
Home Trois Troi Furlan Seconde tape Cormons
Aiello - Cormons
Castrum Cormones, fuartece langobarde, al è stât sede dai Patriarcjis di Aquilee dal 610 al 737 (dilunc dal Schisme dai Trê Cjapitui).
Al gjoldeve di une posizion tant impuartante: tra Cividât e Pons Sontii, su la vie che di Aquilee e puartave bande la Panonie.
Intal sec. XII al jere l'ospizi di Sant Quarin, gjestît dai Templârs. Par diviers timp al è stât contindût dai Venezians, che a àn rivât a cjapâ il control a cjaval tra '400 e '500, fin che intal 1521 al è stât assegnât al imperi asburgjic fin ae Prime Vuere Mondiâl.
Steme comunâl
di Cormons
Aiello - Cormons
Steme comunâl
di Cormons


text:
Usuário:SimoneSilverman
trouver plan cul trans paris cul gratuit site gratuit de plan cul tchatche plan cul cul entre fille plan cul facebook plan cul maroc cul gratuit rennes transformer un plan cul en relation site pour plan cul gay plan cul sorgues plan cul femme cul sens plan cul cotes d'armor plan cul villeurbanne cul vallauris plan cul 67 plan cul auxerre plan de cul com plan cul ploemeur cul oignies videos plan cul site de plan cul fiable plan cul avec trans plan cul a nice cul gratuit sur lyon plan cul auriol plan cul a amiens cul cantal plan cul villeurbanne site plan cul martinique cul forum plan cul gay dordogne plan cul coutances cul 3 plan cul saint flour plan cul apt cul a bordeaux plan cul les lilas plan cul olonne sur mer cul pyrenees orientales plan cul xxx plan cul dammarie les lys cul ille et vilaine plan cul villeneuve saint georges plans cul gratuit plan cul soir plan cul facile et gratuit cul aix plan cul cergy plan cul free cul 53 plan cul gros cul plan cul gay gratuit cul saint cyr sur loire plan cul la garenne colombes plan cul marly cul lagny sur marne plan cul cherbourg site plan cul 34 cul gratuit plan cul charente plan cul montgeron cul 58 plan cul saint joseph plan cul saint ave cul pontivy plan cul colomiers plan cul coueron cul thouars plan cul les abymes plan cul le chambon feugerolles cul sans inscription gratuit


text:
12 luglio 2010
Sants Ermacure e Furtunâts, patrons dal Friûl
Sù, fâsti dongje, int di Sant Ermacure,
al to pastor e a Fortunât rivolziti,
ai testemonis, che tu sâs in glorie,
parcè che pe lôr fede a àn dât la vite.
Achì passarin, come vint in furie,
popui ruviei di brame e di tristerie,
ma tu âs viodût te dì de gran miserie,
il segno che il Signôr no ti bandone.
Gjolt, Aquilee, Diu ti da la glorie,
che, fruçonâts i mûrs de tô supierbie,
cence des armis cjantistu vitorie
pai tiei nemîs clamâts a jessi fradis!
Chi l'om furlan e chel da la Slovenie
e il todesc a cirin amicizie
e, tant diviers, a cjatin une patrie,
che e à tai martars dute la sô fuarce.
Chi la semence de Furlane Glesie,
di Redenzion e puartave lis primiziis
e tal martiri si viestì di glorie,
sfidant a muart la prepotence umane.
Laudât Idiu, Trinitât santissime,
Pari, cul Fi, a pâr cul unic Spiritu,
che al sielç i debui, cun dissen di gracie,
par palesâ tal mont la sô potence. Amen.
Nessun commento:
Iscriviti a: Commenti sul post (Atom)


text:
23 dicembre 2010
Spot Rai n.2
Ve chi il secont spot: fracait chi, ce us someial?
3 commenti:
- michi ha detto...
-
Ma intant, proprit cumò di pôc, la zonte Tondo mi risulte vê gjavât vie ancje intal bilanç regjonâl dal 2011 (dopo vêlu za fat intal bilanç 2010!) i bêçs pes trasmissions in lenghe furlane su lis radio-televisions privadis (sarès a dî ancje a Radio Onde Furlane e Radio Spazio 103).
Compliments ae zonte di Renzo Tondo!
Le Rai e je di condanâ pai 5 SPOT, ma Tondo ancjemò di plui viodût che si declare furlan. Al spude in muse ai fradis furlans piês de RAI di Rome. Le RAI si pues capile, Tondo No!
- 24/12/10 14:54
- p.v. ha detto...
-
ocjo michi a cemut che tu cjacaris di tondo cun cristhian
che di mistiar al fas al porteborsis di tondo
e che o crot al smici un dè a cjapà al so puest.
comunque augurios a duc' di buinisfiestis
no stait a rabiasi pai spot
che in te vite and'è di pies
e no stait a montasi il cjaf se o crodes di jessi diventas impuartans parceche o ses finis sui gjornai e in internet.
maman
patrizia
- 24/12/10 17:49
- michi ha detto...
-
Patrizia, Christian lu sa plui che ben che Tondo al è daûr a scjafoiâ la lenghe furlane. Dome che al spere di rivâ a fâlu resonâ! Figurinsi! Un politic, se non rive non rive. Se podopo al à ancje di pajâ une cambiâl ae pies destre triestine, al è pôc ce sperâ!
- 27/12/10 13:06


text:
Joibe ai 01 Setembar, h 21:00
cister, cornamuse Giovanni Floreani
batteria, percussioni Pierre Favre
pipa cinese Yang Jing
oboe Evaristo Casonato
elettronica Giuliano Michelini
CUARTET CORĀL FEMINĪL DI GJVIANA:
Ada Bottero Zanier, Cinzia Pressacco, Novella del Fabbro, Rinalda Pitassi
progjet ASSOCIAZION CULTURĀL FŪRCLAP
Se Suns Naturāi, za fa trź agns, par Strepitz al jere stāt il vierzisi di un percors di aprofondiment traviers da la Naturalitāt, passant pa la elaborazion di tematichis da la tradizion e da la sō rapresentazion, cu la Nature dai Suns, Giovanni Floreani, ideatōr dal progjet, al indaghe cumņ su la origjine dai suns. Nature e je la promordialitāt e duncje il cep di dulą che il sun si prodūs; dut cās la introduzion di un secont concet, la intenzionalitāt dal om, tant imprevedibile che determinante, pa la esplicazion fisiche dal prodot artistic, e zonte gnovis clāfs di leture musicāls, ma ancje filosofichis. Lensemble di spessōr artistic evident al met adun complementarietāts azardadis tal intent di slargjā il plui pussibil i spazis da la azion e dal pensīr.
Il conciert al vignarą documentāt cuntune iniziative editoriāl
Domenie ai 31 _ h 04.25
Domenie ai 31 _ h 04.30
INAUGURAZION DAL TEMPLI VEGJETĀL DI GIULIANO MAURI
Miercus ai 03 _ h 21.00
conciert
Lunis ai 08 _ h 21.00
storie, cjanēons e musiche di e cun Ferruccio Cainero
Joibe ai 11 _ h 00.00
proiezion dal film-documentari version furlane
Domenie ai 14 _ h 22.00
furlan TV serie
Joibe ai 18 _ h 21.00
Vinars ai 19 _ h 21.00
conference di Philippe Daverio
Sabide ai 20 _ h 21.00
MARCO DE LUCA
Joibe ai 25 _ h 21.00
videoproiezion da la rapresentazion teatrāl fate ai Colonos ai 25 di avost 1996
Lunis ai 29 _ h 21.00
radio-teatro
Joibe ai 01 _ h 21.00
Avvisaglie di un cedimento strutturale
Martars ai 06 _ h 20.30
performance di Cosmesi
Domenie ai 11 _ h 10.00
zornade da la poesie
Ass. culturāl Colonos
v. Zuan di Udin, 8
33050 Vilecjasse di Lestize
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
FriulianTeam
Grop Furlan - Furlan si pol . friulian we can . This is time for friulian !
Risorsis - Piçul notes par scomençà
Ubuntu
Alore, metin che tu vedis Ubuntu come sisteme operatîf. Scomencin di chest, par Windows invezit e sarà di fa un cjapitul a part dulà che ca si sostituissin lis aplicazions difarentis.
Meti Ubuntu par furlan
Metin che tu vuelis provàlu par furlan. In te ultime version di uè (Lucid 10.04) a si fas (metin che cumò al sedi par talian) Sistema -> Amministrazione -> Supporto Lingue . Ta Lengute "Lingue" tu as di instalà (cul boton) e di sielzi Friulian (furlan scrit par inglês) e instalàlu. Metin ca dut al ledi ben e tu viodis 3 lenghis instaladis e selezionadis, metin Talian, Ingles e Furlan. Cumò se al covente tu scugnis cambià l'ordin strassinant cule pantianute e metint par prin parsore Furlan e sote Talian e Inglês. Ce che si met sote Inglês no conte par nuie; l'ordin vuel di che cuant ca a je disponibile la traduzion furlane tu viodis la traduzion furlane, altrimentri che taliane, altrimentri che inglês. Se tu vuelis tu puedis meti furlan ancje te lengute Testo e ta dôs lengutis aplicà (cul boton) par dut.
Cun chestis sieltis dûc i menù e dutis lis aplicazions tradotis si viodin par furlan e an dan un leam diret al sisteme di traduzions Launchpad: lant tal Jutori (Aiuto / Help ) di une aplicazion abilitade tu cjatis une vôs 'Tradûs cheste aplicazion' che e viers diretementri la pagjine Launchpad par tradusila. Cjale sote al capitul 'Launchpad'.
Tastiera, scrivi par furlan
Une volte impuestade la tastiere taliane, e ven une maniere comode par zontà lis quatris letaris che coventin par furlan.
* pal acent circonfles si dopre alt gr + maiusc (shift) + ì seguît da la letare e si oten âêîôû,
* par chel acût si dopre alt gr + , + la letare e si oten áéíóú,
* se si bloche la maiuscule cun bloc maiusc li letaris acentadis a vegnin prodotis dutis maiusculis ÀÈÌÒÙÉÇÁÉÓÍÚ
Dut ca. Si cjacare simpri di Ubuntu o un sisteme Linux.
Si cjate ancje une zonte di zontà tal panel parsore(tra lis sôs zontis). Si clame (par ingles) 'Character Palette' par icone à un caratar acentât. Cemût funzionie ? Si frache la letare ca si viôt tal panel e ca covente e dopo covente dome doprà 'tache' o 'ctrl + v' o il 'tast centrâl da pantianute' la che si vôl tacà la letare. In pratiche fracant su le icone de letare ca si vôl, chè a ven metude ta memorie dal copìe e dopo covente juste doprà al tache.
Tradusi Ubuntu e lis sôs aplicazions par furlan
Launchpad
Metin ca vedis di juda a tradusi une aplicazion di Ubuntu. Al mut plui facil e veloç al è 'Meti Ubuntu par furlan'(viôt al cjapitul parsore) e dopo par ogni aplicazion ca tu puedis tradusi tu cjatis tal Jutori (Aiuto / Help ) un leam che viers diretementri la pagjine Launchpad par tradusi la aplicazion. Come par dut bisugne prime regjistrasi cun tune mail e un non utent. Dopo si pôl scomençà di subit a tradusi. Se tu vuelis zontiti al grop dai tradutôrs furlans di Launchpad, tu cjatis sote il leam al grup. Se tu puedis, seguìs i 'conseis pa uniformitât' (capitul ca sote) pa lis traduzions e rispiete il lavôr di cheatris.
Un altre maniere di cjatà une aplicazion o menù di tradusi al è che di navigà in Launchpad tra lis aplicazions e i modui disponibii a jessi tradots. Sielz le aplicazion che tu vualaressis scomençà a tradusi par prime, siguriti di ve sielt furlan par no fa dams in tune altre lenghe. Liste aplicazions (pal furlan) de version Ubuntu 10.04 - Lucid
Sta atent che se la version di Ubuntu e des aplicazion e je la stesse che tu as tu, pôl jessi che tal prossim agjornament tu viodedis diretementri lis vôs dal menù ca tu as tradot da to aplicazion. Un biel cjapà indaûr (feedback) no ?
Par solit Launchpad ti permet di scjarià il to lavôr (e chel di chei atris) in forme di file .po (o .pot o atris). Chest al è un file di test cal si pôl vierzi e modificà ancje cun tun editor di tesc, par esempli, gedit. Une altre aplicazion che viers i file .po e je lokalize (viôt sote il cjapitul lokalize). Al file .po ti permet di lavorà fûr linie e par solit dopo ve fat lis modifichis tu puedis cjarialu di gnûf su Launchpad.
Di cualchi aplicazion, come dutis chês da famee mozilla (firefox, thunderbird, xulrunner, ...) a tu puedis scjarià il .po ma dome se ti covente par atris robis, no si pôl cjariàlu di gnûf, a son problemis. Almancul fin îr. E a disin inoltri che i archivi no son colegâts 'upstream', par cui ce ca si fas nol val pa version internazionâl o pa dutis li version ca vegnin lavoradis tai soi archivios centrai.
In ogni cas, vint tradot il file .po tu as fat il prin pas. Il secont pas e sarès di la a viodi ta lis intestazions dal .po di dula cal ven la sorzint dal pacut e la a cjarialu 'upstream' tal archivi di dulà che e ven, dulà che ven fate fate e distribuide la aplicazion. Mi somee che chest lavor par une buine part di aplicazions ven fate di Launchpad colegant te maniere juste l'archivi a Launchpad. Se no a l'è cussì si devi preocupâsi di la a cjarialu. Ma vint a disposizion il propri lavôr in format .po non dovarès jessi une operazion masse dificil. Opûr si pôl lassà che il secont pas o la verifiche lu fasedi cualchidun atri, plui espert, magari tal propri grup di traduzion.
Conseis pa uniformitât
Come co savìn ancje tal furlan o vin tanc dialets. Par chest par ve une lenghe uniche ultimementri si à stabilît de lis regulis par cui al Furlan Uficiâl al ven a jessi al Furlan centrâl (Udin e li atôr). Chest no vôl di ca dûc chei atris muts di dì e fevelà a sedin di mancul, dome ca se si vôl capissi di dovarès imparà a doprà tai documents par dûc (uficiâi) al Furlan Uficiâl, cule so Grafie Uficiâl e la so Ortografie uficiâl. Se al significhe chest ? Magari doprà une peraule ca si capis ma no je proprie la forme che si dopre localmentri, magari localmentri si dopre la 'a' invezit da 'e' o une altre peraule. Bisugne adatâsi un poc.
Naturalmentri tai documents no uficiâi, libris poesiis e altris robis nestris, a puedin, savint ce ca si fas, doprà la variant locâl. Al ven a jessi plui biel e inricjìs dûcs.
Pa uniformitât si pôl controlà ce che si tradûs cui vocabolaris contestuai e cu lis risorsis in-linie ca sote e tignint di voli ce ca fasin chei atris par no la masse fûr dal samenât.
Alfabetizazion - fûr topiche
Ancje in Friûl vin tante int studiade, ma cualchi volte ancje a no ca vîn tant studiât ni mancje la scuele, ancje un minim. Nuie furlan te elementârs, te mediis, te superiôrs, te universitât. Ansi une volte il furlan si diseve l'ere il diaul ca ti faseve sbaliâ il talian. Mai libris par furlan, mai scrivi par furlan, dome al fevelâ la lenghe a cjase e cui amîs, ma è je restade e reste tal cûr, tal nestri jessi. Plui di cualchi volte ancje cui amis e cognossints a si tache par talian o par bislac, triestin, veneto, ca capissin dûc, un poc come l'inglês, e dopo no si gambie plui. Scomence come une forme di cortesie, par fa capì a duç ... un pôc remissive ... Insome ale fin chel che al mancje forsit e je l'alfabetizazion, tal volte a sin analfabets tornâts, fasin fadie parsin a scrivi te nestre lenghe, no savìn cemût ca si fas, lis regulis, lis ecezions. E alore a je di bisugne di fagi une visite ale filologjiche, magari a Udin, dopo plaze primo maggio, subite dopo il puartin a gjestre ... e puartasi a cjase une gramatiche par pos euros ... specificant dal lengaç uficiâl ? Po ben, fasarìn ce ca podìn, intant bisugne scomençâ. A la dibisugne si impare. E si corezarìn. Cui sa ce tant erôrs ma no vin di vergognâsi. Par fortune i timps a cambìn.
Risorsis
Vocabolaris - Grant dizionari bilengâl
Tu cjatis ca CFL un grum di robis utilis. In-linie se tu as dubis tu puedis controlà un paragraf intîr (Coretôr Ortografic) a la volte, cjatà une peraule (Dizionari Ortografic) e tu puedis ancje in Ubuntu instalà il Grant dizionari bilengâl une aplicazion une vore util. Chestis risorsis e seguissin al Furlan Uficiâl. Cjale ben tal leam dât ca son un grum di robis utilis, ancje il storic 'Pirona' in version scanerizade. Pôl jessi util par vegni a cognossi une peraule dificile o poc doprade o tirà fûr une peraule antighe.
Vocabolaris - contestuai
Contestuâl al significhe che mentri che tu scrivis e ven fûr (se ativade e se sbaliade) une liniute a ondis rosse sot dal test. Se tu calchis parsore le peraule sotlineade cul boton gjestri da pantianute e ven fûr un menù dulà che par solit tu puedis sielzi ancje le peraule juste; se tu la sielzis e va a sostituì che sbaliade. Al è une piçule aplicazion che fas chest e naturalmentri e pôl sbalià, no ve vonde peraulis e formis. Al vocabulari pol jessi personalizât zontant tal dizionari personalizât une peraule juste. A secont da aplicazion, se predisposte e dispunibil, a pôl jessi doprât al dizionari coretôr contestual.
Firefox par cui cal no lu cognòs al è un sgarfadôr pa ret come Internet Explorer cal funzione ancje par Windows. Al coretor contestual par un sgarfador come Firefox si pol dopra in gjenar par dutis chês risorsis in-linie cun caselis di test, pueste navigade cun Firefox in-linie, lis caselis di Launchpad, e vie cussi. Par chest tu scugnis zontàgi (se compatibil) cheste zonte (une buine version di Coretôr/Dizionari) che si cjate culi addon 4742. Al coretôr contestuâl ti pôl judà un grum a evità erôrs di ortografie e a meti cualchi acent di plui la cal covente.
Se oltri a instalàlu tal Firefox, tu lu scjariis, tu puedis vierzilu come archivi compress e tirà fûr doi files (i dizionaris) ca podin jessi utii par atris aplicazions, par esempli gedit e pspad. Par gedit si dopre fur_IT.dic e si copie mi par culì ' /usr/share/myspell/dicts/ ' . Par pspad bisugne là te cartelis di .wine ciri la cal è instalat la aplicazion, ciri le cartele 'Spell' e là si copie el dizionari. Dopo si invie la aplicazion e si cjate di sielzi furlan tra i coretors ortografics.
In mut simil e ven instalât ancje al coretôr par Open Office (une zonte) tu puedis cjatàle culi dict-fur.oxt Coretôr Furlan. Baste vierzila cun tune aplicazion Open Office par esempli Writer.
Atris Vocabularis
* Multilengal - Friul net - on-line
* Nazzi - di no fa fede par documents uficiai; util ma tocje sta atents ca nol si conforme a la grafie uficiâl.
* Webster - util par cjatà sinonims, cualchi peraule senò altri par talian, par clarìsi cun peraulis dificilis, judasi tal traduzi alc di dificil.
Lokalize
E je une aplicazion libare creade durant une istât durant une manifestazion di svilupadôrs. Ti permet di vierzi i file .po e di ve un grum di robis utilis pe traduzion. Par esempli se tu scjariis duc i .po (di Launchpad) za tradots, tu puedis zontaiu insieme ta 'memorie di traduzion' (ogni volte che tu vierzis un .po e ven (se abilitât) zontât a la memorie di traduzion) e cuant ca ti covente ciri une peraule dificile o une za doprade o za tradote. Ti permet di no tradusi la stesse peraule o grop di peraulis in mil manieris difarentis, creant confusion tal utent. Cualchi volte la cercie ti jude par no fa masse fadie e pierdi timp: tu o un altri tradutôr pôl ve za fat al lavôr di cjatà une buine traduzion.
Mozilla translator
E dovaress jessi une aplicazion java che jude a lavorà su lis traduzions de famee 'mozilla'. Ca denant e je una wiki in 'fieri' Instalà, configurà e doprà Mozilla translator
Poedit
Une aplicazion ubuntu che vierz i .po . Simil a Lokalize. Cjata qualche guide.
Virtaal
Une aplicazion ubuntu che vierz i .po . Simil a Lokalize. Cjata qualche guide.
.po GNU gettext format
Conven dagi une ocjade a chest Manual gettext
O ai avut ocasion di dagi une ociade a ducj i dtd e properties (cirche 5000 traduzions) e al corispuindint .po dal Firefox. Si pol cjata di dut. E vegnin dopradis variabilis par esempli %S , caratars speciai in test curt & , in numar \033 , sequencis speciai e otri. Conven forsit dopra ' invessit di " parce che tal .po talvolte si dismenteisis di sostituì \" a " . Cumuque la guide ca parsore e furnis un grum di strument ancje par controlâ e corezi i po.
Culi une altre guide Toolkit translate o par trafica cula programazion Translate
Pol coventa par esempli di trasferi dut une traduzion dal xpi / dtd / properties a un template cui msgid par ingles es-US e msgstr "" vuets.
Tradusi aplicazions de famee Mozilla
Sin partîs di culì https://developer.mozilla.org/en/Create_a_new_localization . Vìn domandât ai L10n:drivers https://mail.mozilla.org/listinfo/l10n-drivers di crea une repository publiche su BitButcket. A di il vêr da guidis someave che ti le creavin lôr e une volte tradote si testemoneave di savè lavorâ. Invessit stin dome doprant al repository, public, tocje fâ dut di bessoi.
Par lavorâ sul serio su lis aplicazions mozilla scugne regjistrâsi e lavorà come che a disin 'upstream'. Lis ultimis versions di Firefox doprin al 'repository' mozilla-central e mercurial. Lis cartelis das lenghis si cjatin culì: https://hg.mozilla.org/l10n-central . Mancje il furlan.
Par lavora sui archivis hg (Mercurial) Mozilla tu devis jessi clamât http://www.mozilla.org/hacking/committer/ di qualchidun che testemoneâ la to competence e ancje firmâ une liberatorie.
Culi tu cjatis qualchi guide Mozilla L10n home. L10n al sta par L_ocalizatio_n , al 10 vuel di lis letaris tal mieç ca vegnin scuindudis.
Par lavorâ sul web https://wiki.mozilla.org/Mozilla.org/Localization_wishlist .
Culì le guide creade in bitbucket http://bitbucket.org/mozillal10n/fur/wiki/FriulianTeam .
Sin culì
Vin otegnut un repository par lavorà su Bitbucket https://bitbucket.org/mozillal10n/fur e o stin creant une wiki par no pierdi il lavor fat ma rindilu dispunibîl a ducj chei ca vuelin vicinasi.
Par chei dal Friulian Team chest al è al archivi/repository dulà lavorà. Une guide a jè culì https://developer.mozilla.org/en/Create_a_new_localization#Pushing_to_BitBucket
Tradusi Open Office
Esist une pagjine uficiâl: http://fur.openoffice.org/ (di inzornâ).
O vin viert Pootle al server dulà che si tradûs Open Office e stin valutant cui talians ce cal è miôr. Chest: http://pootle2.sunvirtuallab.com/fur/ (cuant che al funzione). I talians a doprin OmegaT, fa riferiment a cjase lôr it.openoffice.org .
Lis robis a si movin. Viodin di vierzi une puarte par dûc chei ca vuelin da une man a cualsiasi titul.
Cemut fa
* La pagjine principâl http://l10n.openoffice.org/
* Iscrivisi al server pootle http://www.sunvirtuallab.com:32300/
* Par partecipâ tocje inviâ une liberatorie http://wiki.services.openoffice.org/wiki/SCA
* Ca une atre guide http://wiki.services.openoffice.org/wiki/NLC:New_Translators_Start_here
* Si pol iscrivisi e partecipa ancje a http://www.openoffice.org/ e http://wiki.services.openoffice.org/wiki/
Leams
Supuart
Leams utils par ingles
FriulianTeam (last edited 2010-07-31 06:04:20 by maurocumin)


text:
San Simon 2.0 ?Publicât da il crot il giovedì, ottobre 29, 2009
Al è stât assegnât il premi leterari San Simon pal 2009. Al à vinçût il romanç "Coventave vê pora?" di Alberto Luchini cun cheste motivazion "Un pinel cjatât ta un supermarket al devente stroment di indagjin interiôr: al salte fûr un cuadri dulâ che, tal rapuart di un omp cu la sô femine, ancje i lûcs comuns a vegnin acetâts intun contest di cotidianitât mai esaltade ni esecrade e dulà che il sens dal dut al polse intune inelutabile dissipazion de esistence."
E je stade ancje segnalade de zurie la opare "Dôs di trê" dal brâf furlan Stiefin Gasti. Storiis al di fûr dal Friûl tradizionâl, te prime si fevele dal unabomber, te seconde di un serial-killer di prostitudis a Udin intai agns 70.
La zurie presiedude di Carlo Tolazzi e veve dentri Franco Marchetta, Mario Turello, Giacomo Vit e Aldo Colonnello.
In confront al mieç disastri dal an passât ste volte a son stadis presentadis 12 oparis, di chestis, pe zurie, uns trê a vevin la dignitât dal romanç.
Carlo Tolazzi al à pensât ben di mandâ un coment al Messaggero dulà che al al pant lis ideis de zurie su li oparis presentadis e su la situazion de narative furlane di vuê.
Tolazzi al dîs un sac di robis interessantis e o pensi avonde condivisibilis. Su plui robis al sarà il câs di tornâi parsore e di viodi ce coments che a vignaran fûr ancje su la stampe.
Fra lis stiçadis intrigôs il toc sui colaboradôrs de Comugne che "par snobisim o par incapacitât di rezi la lungjece dal romanç" no partecipin al San Simon...
8 coments:
-
Su la cualitât dai lavôrs che a rivin al Sant Simon probabil al à resonone, ma par Tolazzi la produzion leterarie di une lenghe a son nome i romançs? Mah.
1) Cheste grande produzion di romançs tal passât la viôt nome lui: il discors "une volte si stave miôr" mi puce di naftaline, al starà deventant vecjio.
2) La produzion leterarie e je fate di contis, poesie, teatri, publicistiche e - par chei che no son snob come che lui al dîs di chei altris - ancje fumetistiche. Daûr dal so discors, Pasolini - di cui si emplin la bocje ducj - nol à fat nuie par furlan.
Podopo la sieradure citant par fuarce Facebook che al va di mode e al va di mode demonizâlu no mi samee cuissà ce...
-
Forsit o ai tuart di no cognossi ni Tolaç ni Comugne ma o ai reson di crodi che se Tolaç al cjape pal cûl chei de Comugne, dut ce ch'al dîs sul rest al mi somee sospiet.
Il so discors al mi sune cussí: Nô no sin come chei de Comugne, o sin miôr...Alore no viôt il parcé che chei de Comugne e varessin di sotometisi al so mût di viodi se bielzà a son tratâts di badoclis prime.
-
Tal moment de premiazion nol è staat fat un discors cussì sclet cuintri la leteradure furlane. par chel o soi un poc stiçaat. Se lu ves dite là al varès vuut ancje reson, ma dìlu tal MV al è masse facil, butà un ton cussì che al è dificil rispuindi e po cui e parcè, jo no. Dut caas a dì maal cui prodest, puartial ben ae leteradure furlane, a lui? Jo o croot che come che al diis Mattiuzza a saran altris manieris par sburtaa la leteradure, la conte curte, mancul di sessante cartelis. No sai ce dì su la propueste di fà un an par talian di furlans che a scrivin dal Friuul. Come che al diis il Dree ancje il fumet ma alore che al provi lui a partecipaa al S.Simon cul fumet, jo no soi bon. A mi mi plasarès contaa dal Friuul di vuee. Cui soi difiets e la soo fuarce. Par chel o soi content che al vedi vinçuut un che al conte di unabomber, al met lis mans tal penç dal dì di vuee. Mi displaas che si cjacari maal, e ce tant maal di cui che i met passion, timp, inventive, sacrifici. E cence tornecont. I zuraats une paie la cjapin, par chel a varessin di vee mancul puce sore dal puest di privilegj che a àn. Cumò mi soi sbrocaat. Scusait. BF
-
Cul Dree mi visi che si jerin za cjatâts dacuardi tal criticâ la idee che nome il romanç lunc al sedi "alte leterature", franchementri mi somee une idee une vore vecje....
Naturalmentri o pensi che se tu mandis al San Simon un libri di contis chestis no vedin di jessi metudis a câs ma a vedin di vê une coerence fra di lôr (come che al è stât in libris di contis che à àn vinçût intal passât...).
Dut câs l'articul di Tolazzi al è interessant ancje parcè che al met par iscrit ce che al stâ disint di un pôcs di agns in ca. Lassant stâ facebook e la sparade su la Comugne, dut il discors che al fâs su la lenghe standard al clope un pôc (al somearès scuasi che la crisi de leterature furlane e sedi par vie de politiche dal Arlef e de publicazion dal Diari).
Une vore interessant invezit il discors sul fat che l'autôrs furlan medi al sedi estrani a chel che al ven fat te leterature dal rest dal mont e che nol sedi par chest bon di contâ storiis universalis (chest lu zonti jo).
Isal vêr? E valial propit par ducj?
Ce che mi fâs restâ al è dut câs la sensazion che (come ancje intai ultins doi agns) nol someedi cunvint dai premis, scuasit che al vedi scugnût daju ma che no fossin meretâts. Forsit che chei puars autôrs premiâts o segnalâts a fasedin miôr a smetile di scrivi par furlan?
-
La discussion e je continuade in maniere interessant intal blog dal brâf furlan e dopo su Contecurte
-
-
-


text:
Il
gnûf guvier progressist e nazionalitari des isulis Baleârs al à
inviât il percors di riforme de leç su la funzion publiche che
l’esecutîf precedent – espression de diestre spagnoliste – al
veve modificât intal 2012 gjavant la cognossince de lenghe catalane
de liste des capacitâts domandadis par jessi cjapâts a vore inte
aministrazion publiche. La gnove riforme e tornarà invezit a meti il
catalan tra lis cognossincis domandadis. Par recuperâ i atacs ae
lenghe puartâts indenant dilunc vie de aministrazion precedente, il
gnûf guvier baleâr al à ancje metût lis fondis par un acuardi di
colaborazion cu la Catalogne che, dopo agns di slontanament, al
permetarà di svilupâ un impuartant scambi sul plan linguistic e
culturâl.
Font:
EuropaPress,
24/07/15;
El Mundo, 27/07/15


text:
Il
president de Turchie Recep Tayipp Erdogan al à declarât di
considerâ finît il procès di pâs inviât inte Vierte dal 2013 su
iniziative dal PKK, il Partît dai Lavoradôrs dal Kurdistan. Cundut
dal bloc unilaterâl des azions armadis de bande de vuerilie curde,
il nivel de repression al è cressût a man a man che e aumentave la
fuarce de resistence curde intal Rojava, o sei il Kurdistan “sirian”.
A butâ benzine sul fûc al è stât il sassinament a Suruç (Tal
Kurdistan “turc”) di 32 zovins impegnâts a sostignî la cause
curde intal Rojava intun atentât atribuît al Stât Islamic. Ae
repression violente des protestis ator pe Turchie pe posizion ambigue
des autoritâts di Ankara tai confronts dal Stât Islamic i son
vignudis daûr azions armadis atribuidis al PKK. La Turchie e à
cussì decidût di rispuindi a chês che e calcole tant che “menacis
teroristichis” doprant la aviazion par bombardâ lis postazions dal
PKK intal Kurdistan irachen (azion che e à causât disinis di muarts
pe plui part civîi) e proponint la creazion di une fasse di
interdizion cuintri dal Stât Islamic inte Sirie setentrionâl. La
linie turche e à cjatât la poie de NATO, ma par tancj di lôr –
ancje tra i diplomatics europeans – la operazion e somee pensade
plui par pidimentâ lis miliziis curdis dal Rojava, in prime linie
cuintri dal Stât Islamic, che no cuintri chest ultin.
Font:
Ekurd Daily, 28-30/07/15;
Naiz:, 28/07/15


text:
E
va dilunc a slargjâsi in Scozie la ufierte scolastiche par gaelic.
Cun di fat, in gracie di un invistiment di 7 milions di sterlinis, e
je stade vierte une gnove scuele cul gaelic tant che lenghe veicolâr
inte aree di An Caol / Caol, dongje de citât di An Gearasdan / Fort
William. La gnove struture, indotade dai servizis plui modernis, e je
stade progjetade par podê jessi slargjade cul cressi dal numar di
iscrits e, daûr dai progjets dal Consei des Highlands, e varès di
deventâ il centri scolastic di riferiment pal gaelic par dute la
regjon di Loch Abar / Lochaber.
Font:
BBC,
19/08/15